-જુલાઈથી નવેમ્બર સુધીના વેચાણની વિગતો આપવાનું રિટર્ન -માસિક-ત્રિમાસિક રિટર્નના ઓપ્શન ઓનલાઈન પસંદ કરી શકાશે અમદાવાદ,તા.29 ડિસેમ્બર 2017,શુક્રવાર ગુડ્સ એન્ડ સર્વિસ ટેક્સ કાઉન્સિલે જીએસટીઆર-૧ એટલે કે વેચાણના આંકડાઓની વિગતો સાથેનું રિટર્નફાઈલ કરવા માટેની તારીખ ૧૦મી જાન્યુઆરી સુધી લંબાવી આપવાનો નિર્ણય કર્યો છે. આ વિગતો ફાઈલ કરવાની છેલ્લી તારીખ ૩૧મી ડિસેમ્બર હતી. જીએસટી કમિશનર પી.ડી. વાઘેલાનું કહેવું છે કે સરકારે તારીખ લંબાવી આપવાનો નિર્ણય કર્યો છે. વાર્ષિક રૃા. ૧.૫ કરોડનું ટર્નઓવર ધરાવતા વેપારીઓએ જુલાઈથી સપ્ટેમ્બર મહિનાના ગાળાના વેચાણની વિગતો ૧૦મી જાન્યુઆરી સુધીમાં જીએસટીઆર-૧માં ફાઈલ કરી દેવાની રહેશે. તેવી જ રીતે વાર્ષિક રૃા. ૧.૫ કરોડથી વધુ રકમનું ટર્નઓવર ધરાવતા વેપારીઓએ જુલાઈથી નવેમ્બર મહિના સુધીના ગાળા માટેના વેચાણના આંકડાઓની વિગતો આગામી દસમી જાન્યુઆરી સુધીમાં ફાઈલ કરી દેવાની રહેશે. અગાઉ કરવામાં આવેલી ગોઠવણ મુજબ આ વેપારીઓએ જુલાઈથી ઓક્ટોબર મહિના સુધીના વેચાણના આંકડાઓ સાથેની વિગતો ૩૧મી ડિસેમ્બર સુધીમાં આપી દેવાની હતી. નવેમ્બર મહિનાના આંકડાઓ તેમને દસમી જાન્યુઆરી સુધીમાં આપવા જણાવવામાં આવેલું હતું. વેપારીઓએ ડિસેમ્બર ૨૦૧૭માં થયેલા વેચાણના આંકડાઓની વિગતો સાથેનું ફોર્મ જીએસટીઆર -૧ ૧૦મી ફેબુ્રઆરી સુધીમાં ફાઈલ કરી દેવાનું રહેશે. વાર્ષિક રૃા. ૧.૫ કરોડથી વધુ રકમનું ટર્નઓવર ધરાવતા વેપારીઓએ વેચાણની વિગતો ૧૫મી ફેબુ્રઆરી સુધીમાં આપી દેવાના રહેશે. તેમણે ઓક્ટોબર, નવેમ્બર અને ડિસેમ્બરના વેચાણના આંકડાઓની વિગતો સાથે ફોર્મ નંબર જીએસટીઆર-૧ આપવાનું રહેશે. આ જ રીતે જાન્યુઆરીથી માર્ચ મહિનાના ત્રિમાસિક ગાળા માટે તેમણએ ૨૦મી એપ્રિલ સુધીમાં ફોર્મ ફાઈલ કરી દેવાનું રહેશે. ગુડ્સ એન્ડ સર્વિસ ટેક્સના નેટવર્ક પર વેપારીઓને તેમના ટર્નઓવરમાં આવતા ફેરફાર પ્રમાણે રિટર્ન માસિક ધોરણે ભરવા કે ત્રિમાસિક ધોરણે ભરવા તેનો વિકલ્પ આપી દેવામાં આવ્યો છે. વાર્ષિક રૃા. ૧.૫ કરોડનું ટર્નઓવર હોય તેવા વેપારીઓ ત્રિમાસિક રિટર્ન ફાઈલ કરવાના વિકલ્પને પસંદ કરી શકે છે. આ જ રીતે ચાલુ નાણાંકીય વર્ષમાં પણ જો તેનું ટર્નઓવર રૃા. ૧.૫ કરોડની મર્યાદામાં જ રહેવાનું હોવાનું જણાય તો તેઓ ત્રિમાસિક રિટર્નનો વિકલ્પ પસંદ કરી શકે છે. નાણાંકીય વર્ષમાં તેમને આ ફેરફાર કરવાની તક આપવાનો જીએસટી કાઉન્સિલની ૨૩મી બેઠકમાં લેવામાં આવ્યો છે